Uredba Komisije (ES) št. 902/96

z dne 20. maja 1996

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 586/96 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se lahko imetnik na podlagi določb člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami te uredbe;

ker so ukrepi, predvideni v tej uredbi, skladni z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. maja 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 84, 3.4.1996, str. 18.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

1.Mehanizem za razklenitev sklopke s samo eno končno stopnjo za lahke avtomobilske sklopke, ki imajo vodilo iz jeklene plošče, ki vsebuje čelni potisni kroglični ležaj in zunanje ohišje iz jeklene plošče, ki lahko ima pripete trakove iz jekla za vzmeti, zaskočne spojnike ali kovinske skozne zatiče. | ali | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8708, 870893, 87089310 (za industrijsko sestavljanje) in 87089090. |

2.Mehanizem za razklenitev sklopke s samo eno končno stopnjo za lahke avtomobilske sklopke, ki imajo vodilo ali drsno vodilo iz aluminija ali litega železa ter kovinski obroček, ki vsebuje čelni potisni kroglični ležaj. | ali | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8708, 870893, 87089310 (za industrijsko sestavljanje) in 87089390. |

3.Kosilnice z naslednjimi glavnimi deli skupaj: | | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2 k Poglavju 87 in besedilo tarifnih oznak KN 8701, 870190, 87019011 kot tudi 8433, 843319 in 84331990. |

(a)majhen vlačilec, ki ga poganja motor moči do 18 kW s hidravličnim sistemom (odjem moči), na katerega je mogoče namestiti različno opremo; | 87019011 |

(b)rezilno napravo, ki je izmenljiva oprema, izdelano tako, da se lahko priklopi na odjem moči vlačilca. | 84331990 |

4.Fero–zlitina (fero–silicij), ki vsebuje približno 40 mas. % železa, približno 47 mas. % silicija, približno 5 mas. % magnezija in skupaj približno 8 mas. % kalcija, aluminija in redkih kovin. | 72022900 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1(c) in opomba k tarifnim podštevilkam 2 k Poglavju 72 in besedilo tarifnih oznak KN 7202 in 72022900. |

5.Električne naprave v sestavu, ki vsebuje:(a)telefon s telefonsko tajnico (magnetofon);in(b)faks z opremo za pošiljanje in sprejemanje faksov, slikovno branje, zapisovanje in odgovarjanje za prenos besedila, slik in grafov preko telefonskega sistema.Telefon s telefonsko tajnico ter faks nista namenjena sočasnemu delovanju | 85172100 | Uvrstitev opredeljujejo določbe splošnih pravil 1, 3c in 6 za razlago kombinirane nomenklature, opomba 3 k Oddelku XVI (za sestavni del (a)) in besedilo tarifnih oznak KN 8517, 851721 in 85172100. Niti sestavni del (a) niti (b) ne dajeta celoti bistvenega značaja. |

--------------------------------------------------